נעלי הדייג (ספר)

נעלי הדייג (באנגלית: The Shoes of the Fisherman) הוא רומן מאת הסופר האוסטרלי מוריס ווסט, שפורסם לראשונה בשנת 1963.

תוכן
הרומן עוסק בבחירת אפיפיור אוקראיני, והוא ניתוח של הפוליטיקה של הוותיקן.William H. Honan"Morris West, Popular Novelist Focusing on Faith, Dies at 83", The New York Times, 12 October 1999 קיריל פאבלוביץ' לאקוטה, שמונה לקרדינל על ידי האפיפיור הקודם, שואב השראה מחייהם של שני בישופים קתולים אוקראינים: הקרדינל יוסיף סליפיג' והבישוף הריהורי לאקוטה. סליפיג' שוחרר על ידי משטרו של ניקיטה חרושצ'וב מהגולאג הסיבירי בשנת 1963, בשנת פרסום הרומן, לאחר לחצים פוליטיים מצד האפיפיור יוחנן העשרים ושלושה והנשיא ג'ון קנדי. סליפיג' הגיע לרומא בזמן כדי להשתתף במועצת הוותיקן השנייה. לאקוטה מת ב-1950 בגולאג הסובייטי.

עלילת משנה ברומן עוסקת במערכת היחסים של קיריל עם תאולוג ומדען שנוי במחלוקת, האב טלמונד. רבים מהמאפיינים של האב טלמונד התבססו על הפליאונטולוג הישועי הצרפתי פייר טייאר דה שארדן.

הספר פורסם במקרה ב-3 ביוני 1963, היום בו מת האפיפיור יוחנן ה-23.Tony Stephens, "Last Rites", Sydney Morning Herald, Spectrum, 3 June 2000 הספר הגיע למקום הראשון ברשימת רבי המכר של הניו יורק טיימס לספרות למבוגרים ב-30 ביוני 1963, והפך לרומן מספר 1 הנמכר ביותר בארצות הברית לאותה שנה, לפי Publishers Weekly.

קיריל לקוטה, גיבור הרומן והארכיבישוף של לבוב הופך לקרדינל ומאמץ את התואר אתנסיוס הקדוש. בשנת 1965, יוסיף סליפיג', הארכיבישוף של לבוב הוכרז כקרדינל עם התואר סנט'אטנסיו (אתנסיוס הקדוש) על ידי האפיפיור פאולוס השישי.

 עיבוד קולנועי 

גרסה קולנועית בבימויו של מייקל אנדרסון יצאה לאקרנים בשנת 1968.

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרים אוסטרליים
קטגוריה:ספרי 1963